Benvolguts professors, famílies i alumnes. Com ja sabeu avui és el dia en què ens acomiadem del centre. Com a delegat de 2n de cicle i en representació de les meves companyes, us voldria llegir un petit escrit.

Avui acabem una etapa de dos anys plens d’emocions, alegries, diversions i bons moments.

Volem agrair a tots els professors que hem tingut durant aquesta etapa del Cicle el seu acompanyament, al Marc, la Maricel, la Dolors, el Jaume, l’Eva i el Jordi. I en especial a la nostra tutora Cristina Rosell, per ajudar-nos i aconsellar-nos en bons i mals moments durant aquests anys.

També us volem donar les gràcies a tots vosaltres, companys i companyes de l’Institut, ja que heu contribuït a que la nostra estada aquí fos molt agradable.

Ens veiem aviat.

Gràcies a tots.